Na temelju članka 40. i 41. Zakona o ustanovama („Narodne novine“ br. 76/93, 29/97, 47/99 i 35/08), članka 85. stavka 4. i 5. Zakona o zdravstvenoj zaštiti („Narodne novine“ br. 100/18),članka 27. Statuta Zavoda za hitnu medicinu Zadarske županije Broj: 1/2011 od 15. srpnja 2011. godine (Pročišćeni tekst Statuta od 24.07.2014. godine), Upravno vijeće Zavoda za hitnu medicinu Zadarske županije na 56. sjednici održanoj dana 03.06. 2019. godine raspisuje

**JAVNI NATJEČAJ**

**za izbor i imenovanje zamjenika ravnatelja Zavoda za hitnu medicinu Zadarske županije**

Za zamjenika ravnatelja Zavoda za hitnu medicinu Zadarske županije može biti imenovana osoba koja ispunjava sljedeće uvjete:

* završen preddiplomski i diplomski sveučilišni studij ili integrirani preddiplomski i diplomski sveučilišni studij (VSS)
* najmanje 5 godina radnog iskustva u struci

Zamjenik ravnatelja se imenuje na temelju javnog natječaja na mandatno razdoblje od četiri godine.

Rok za podnošenje prijave na natječaj je 8 dana od objave javnog natječaja u dnevnom tisku.

Sukladno članku 13. Zakona o ravnopravnosti spolova („Narodne novine“ br. 82/08 i 69/17) na natječaj se mogu javiti osobe oba spola.Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom ili ženskom rodu, odnose se na jednak način na muški i ženski rod.

Uz prijavu na natječaj kandidati su obvezni priložiti:

1. životopis,

2. dokaz o državljanstvu Republike Hrvatske (izvornik ili presliku),

3. elektronski zapis ili potvrdu Hrvatskog zavoda za mirovinsko osiguranje s podacima o

stažu i radnom odnosu, ne starije od objave ovog natječaja,

4. dokaz o stečenoj stručnoj spremi (izvornik ili preslika diplome),

5. preslik ugovora o radu ili potvrdu poslodavca koja mora sadržavati vrstu poslova i

vremensko razdoblje obavljanja poslova (dokaz radnog iskustva u struci)

6. uvjerenje nadležnog suda da se protiv podnositelja prijave ne vodi kazneni postupak (ne

starije od 6 mjeseci).

Kandidati koji ostvaruju pravo prednosti pri zapošljavanju prema posebnim propisima, dužni su u prijavi na natječaj pozvati se na to pravo, te priložiti sve dokaze o ispunjavanju traženih uvjeta iz natječaja kao i sve dokaze kojima ostvaruju pravo prednosti pri zapošljavanju, u kojem slučaju imaju prednost u odnosu na ostale kandidate samo pod jednakim uvjetima.

Kandidati koji mogu ostvariti pravo prednosti kod zapošljavanja temeljem Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/2017), Zakona o zaštiti vojnih i civilnih invalida rata („Narodne novine“ broj 33/92, 77/92, 27/93, 58/93, 2/94, 76/94, 108/95, 108/96, 82/01 i 103/03 i 148/13) i Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13 i 152/14) dužani su u prijavi na natječaj pozvati se na to pravo te imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji (Narodne novine 121/07), dužan je, pored dokaza o ispunjavanju traženih uvjeta iz natječaja, dostaviti i sve potrebne dokaze dostupne na poveznici Ministarstva hrvatskih branitelja: https://gov.hr/UserDocsImages/Moja%20uprava/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ 157/13, 152/14) dokazuju to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidat koji se poziva na pravo prednosti pri zapošljavanju sukladno odredbi članka 48.f. Zakona o zaštiti civilnih i vojnih invalida rata (Narodne novine, broj 33/92, 57/92, - Uredba o dopunama Zakona o zaštiti vojnih i civilnih invalida rata, 77/92, 58/93, 2/94, 76/94, 108/95, 82/01, 103/03 i 148/13), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog oglasa, te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).Osobni podaci kandidata obradit će se isključivo u svrhu provedbe javnog natječaja sukladno Zakonu o provedbi Opće uredbe o zaštiti podataka (Narodne novine broj 42/18) i Uredbe (EU) 2016/679.

Sve isprave prilažu se u neovjerenoj preslici, a prije sklapanja ugovora o radu izabrani kandidat predočit će izvornik.

Prijave na natječaj s potrebnom dokumentacijom dostavljaju se poštom na adresu: Zavod za hitnu medicinu Zadarske županije, I. Mažuranića 28, 23000 Zadar ili naposredno na adresu: Put Murvice 14, 23000 Zadar, s naznakom: **„Za Upravno vijeće – javni natječaj za zamjenika ravnatelja – ne otvarati“.** Prijava je podnesena u roku ako je prije isteka roka zaprimljena neposredno na adresi Zavoda za hitnu medicinu Zadarske županije, I. Mažuranića 28, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

Kandidatom prijavljenim na javni natječaj smatrat će se samo osoba koja pravovremeno podnese prijavu i traženu dokumentaciju, te ispunjava formalne uvjete iz javnog natječaja.

Nepotpune i nepravovremene prijave neće se razmatrati.

S kandidatima koji su podnijeli uredne i pravovremene prijave te ispunjavaju formalne uvjete natječaja, ravnatelj će izvršiti razgovor – intervju temeljem kojeg će ocijeniti kandidate te kandidata koji ostvari najbolji rezultat predložiti Upavnom vijeću na imenovanje.

Kandidati će biti obaviješteni o izboru zamjenika ravnatelja u roku od 45 dana od dana isteka roka za podnošenje prijava.

Predsjednik Upravnog vijeća

Stipe Bjeliš, prof.